Vaidavas ezers (Vaidavas pagasts)
Vaidavas ezers ir subglaciālas izcelsmes caurteces ezers Valmieras novada Vaidavas pagastā Gaujas nacionālā parka dabas lieguma un neitrālajā zonā. Izvietojies Burtnieka līdzenuma dienvidu daļā. Krasti zemi, lēzeni (rietumu) un stāvi (austrumu), dibens dūņains. Ietek Danka, Brīnumupīte (Žalga), cauri tek Strīķupe. Makrofīti: niedres, meldri, grīšļi, lēpes, peldošās glīvenes. Mīt līdaka, asaris, rauda, plaudis, karūsa, līnis, zandarts, plicis, vēži. Ziemeļu krastā Vaidavas pilskalns, Veselības avots, Vaidavas muižas komplekss. Dienvidaustrumu krastā dižkoks Zviedru priede. Krastā vairākas atpūtas bāzes un viesu nami. Peldvietas. Licencēta makšķerēšana un vēžošana.